יום הגבר הבין-לאומי

יום הגבר הבין-לאומי הוא מועד בין-לאומי המצוין ב-19 בנובמבר ברחבי מדינות רבות בעולם. היום צוין לראשונה ב-7 בפברואר 1992 על ידי תומאס אוסטר. יום הגבר נחגג במשך התקופה הארוכה ביותר ברצף במלטה, שם נחגג יום הגבר מאז ה-7 בפברואר 1994.

יום הגבר הבינ"ל משמש לציון השגי הגברים אך עם זאת גם להעלאת מודעות וליצירת דיון ציבורי באפליה המגדרית החברתית והחוקית נגד גברים. ברחבי העולם, גברים הם הקורבנות העיקריים של פשעים אלימים. כ-78.8% מקורבנות הרצח העולמיים הם גברים, על פי דיווחי האו"ם.סמל יום הגבר הבין-לאומי

ב-2018 ציינה בישראל בפעם הראשונה "עמותת דרך גבר", ביוזמה של "המרכז להתפתחות גברית" ובשיתוף קבוצת "גברים נפגשים לשם שינוי", קיימו אירוע של 100 מעגלי גברים.

מעגל גברים הוא מפגש קבוצתי במרחב תומך, שבו נפגשים גברים לשיתוף ודיון בקשיים, הצלחות ואתגרי החיים כחלק מתהליך ההתפתחות שלהם כגברים וכבני אדם.

יום הגבר הבינ"ל מצוין ונחגג בלמעלה מ-70 מדינות בעולם. ב-19 בנובמבר, התמיכה הגלובלית לציון היום רחבה. כאשר מיד לאחריו נחגג יום הילד הבינלאומי ב-20 בנובמבר.

== מטרות ציון יום הגבר הבין-לאומי ==
*לחגוג את התרומות החיוביות הרבות של גברים לחברה, לקהילה ולמשפחה.
*להתמקד בנושאי בריאות ואיכות החיים של גברים, החברתית הרגשית הפיזית והרוחנית.
*להצביע על אפליות שנעשות נגד גברים ולקרוא לשינוי, בתחומים כמו השירותים החברתיים והרווחה, מערכות החוק והמשפט, גישות וציפיות חברתיות, ועוד.
*לתת מקום למודלים גבריים חיוביים מחיי היומיום, בניגוד לעולם הקולנוע וספורט המקדמים לעיתים קרובות ציפיות על אנושיות מגברים.
*לשפר את מערכות היחסים בין המינים, ולקדם שוויון מגדרי, וערכים הומניטריים בסיסיים.
*לקדם עולם בטוח וטוב יותר בו אנשים יוכלו להתפתח ולממש את מלוא הפוטנציאל שלהם.

== אפליה מגדרית נגד גברים בישראל ==

*אפליה בחוקי הגיוס לצבא, הקובעים משך שירות צבאי חובה ארוך יותר לגברים, ומחייבת גברים בלבד לגיוס לתפקידי לחימה מסכני חיים.
*אפליה בחוקי הגירושין המטילים על האב אחריות כלכלית בלעדית לתשלום דמי המזונות, גם כאשר בת זוגו לשעבר והוא חולקים משמורת משותפת והוצאות זהות, אף במקרים בהם בת זוגו לשעבר נהנית מהכנסה גבוהה יותר. גברים רבים נופלים אל מתחת לקו העוני, ושרויים במצוקה נפשית וכלכלית עמוקה, ואחוזי ההתאבדות אצל אבות גרושים גבוהים עד פי שמונה מאחוזי ההתאבדות באוכלוסייה הכללית.
*חזקת הגיל הרך, ילדים עד גיל 6 להורים גרושים, וילדים אשר להם אחים מתחת לגיל 6, יגדלו בלעדית אצל האם<ref></ref>, הסדר זה ימשיך גם אחרי שהילדים יעברו את גיל 6.
*אפליה בחוקי הפנסיה, אשר מאפשרים פרישה מוקדמת יותר לנשים, גם כאשר תוחלת החיים שלהן גבוהה בממוצע, ולכן נהנות משנים רבות יותר של מנוחה.
*העדפה מתקנת בחוקי המיסוי, חצי נקודת זיכוי הניתנת לנשים בלבד, גם כאשר גובה ההכנסה משויך לעשירונים העליונים, ואשר יכולה להגיע לאלפי שקלים הטבות מס בשנה.
*אפליה בקבלת קצבת שאירים לפי סעיף 240 ב לחוק הביטוח הלאומי<ref></ref>.
*אפליה במיעוט הפניית תקציבים ממלכתיים לחקר וטיפול בבעיות בריאותיות הייחודיות לגברים, כמו סרטן הערמונית. זאת בהשוואה לתקציבים גדולים, עד פי שישה, המוענקים לחקר סרטן השד, ולארגוני תמיכה, גיוס כספים והעלאת מודעות רבים, אשר אינם קיימים עבור גברים.

== ראו גם ==
*תנועת הגברים
*התנועה לזכויות הגבר
*הגלולה האדומה - סרט תיעודי בבימויה קאסי ג'יי 2016
*א' זה אבא - תנועה ישראלית למען שוויון זכויות לאבות בהליכי גירושין ובהורות.
*וורן פארל - מאבותיה של תנועת הגברים.
*יום האב

סמל נוסף של יום הגבר הבין-לאומי

== קישורים חיצוניים ==

* 

* ד"ר בני ביילי [http://www.haaretz.co.il/opinions/.premium-1.3124654 מי דואג לגברים?], כתבה מעיתון "הארץ", 17.11.2016 ([https://docs.google.com/document/d/1ZZST0yBJlXrEEBbzVlpSRZnGr_n5FEtAOD-9p3HDaAo/edit?usp=sharing ולינק] נוסף לכתבה)
* מירב דבורקין כהנוב, [https://www.inn.co.il/news/455771 יום הגבר הבין-לאומי – חגם המוזנח של הגברים השקופים], באתר ערוץ 7
* [https://www.youtube.com/watch?v=ngtNf3P7pxo פרופסור ג'אניס פיאמנגו - בסרטון לרגל יום הגבר הבין-לאומי], באתר יוטיוב
*
* [https://www.youtube.com/watch?v=3j8PrGIKPeQ פער האמפתיה בין המינים] - פרופסור ג'אניס פיאמנגו - סרטון באתר יוטיוב
* [https://www.youtube.com/watch?v=qli58pUgLmA ד"ר וורן פארל -על מיתוס הכוח הגברי] - בתוכניתה של ברברה וולטרס
* [https://web.archive.org/web/20161117211251/http://10tv.nana10.co.il/Article/?ArticleID=1200889 "הפנים האמיתיות של האבות הגרושים"] - פרק בתוכניתו של אמנון לוי בערוץ 10
* 
* רונית סמדר דרור, עו"ס, [http://www.nrg.co.il/online/28/ART2/647/254.html "בואו נדבר על זה, למה כל כך הרבה אבות מתאבדים?"] כתבה מהאתר nrg.co.il
* [https://www.youtube.com/watch?v=Qi1oN1icAYc ד"ר וורן פארל בהרצאת וידאו: "מבט מפוכח על המצב של הבנים שלנו."] מהאתר TED.COM
* [Http://shiva.org.il עמותת דרך גבר] - עמותה לקידום גבריות ישראלית בריאה

== הערות שוליים ==

קטגוריה:גבר
קטגוריה:אירועים בחודש נובמבר
קטגוריה:מועדים בין-לאומיים
גבר